EMD G8

EMD G8 הוא דגם של קטר דיזל-חשמלי שנבנה על ידי חטיבת EMD של ג'נרל מוטורס בארצות הברית ועל ידי חטיבת הדיזל של ג'נרל מוטורס בקנדה. הדגם נבנה בין השנים 1954 ל-1965 בכמות של 382 יחידות ליצוא לעשר מדינות עם רחבי מסילות שונים וגם לשימוש בתוך ארצות הברית וקנדה.

 סקירה כללית 
שמאל|ממוזער|קטר מדגם EMD G8 (BB 200) באינדונזיה גורר רכבת משא בתחנת הרכבת Lempuyangan בג'קרטה.
G8 נבנה לשימוש בחברות רכבות של אוסטרליה, קנדה, ברזיל, קובה, מצרים, אינדונזיה, איראן, דרום קוריאה, ליבריה וניו זילנד (מחלקת DB).Diesels for NZ Railways Network March 1965 page 3

קטר 851 השייך לרכבת הלאומית הקנדית (במקור 7671) נמכר לחברת Texas Industries בשנות ה-80, מספרו שונה ל-208-1 (אם כי עדיין מוצג מספרו הישן 851 בתיבות המספרים) ונצבע מחדש בצבע צהוב כולו. הקטר היה זמן רב בשימוש החברה ועכשיו הוא מאוחסן על קטע מסילה בבולדר, קולורדו. בסוף שנת 2021, בעליו הנוכחיים של הקטר תרמו אותו ל"קואופרטיב של קולורדו, סן פרנסיסקו והצפון", שמתכננים להחזירו למצב תקין.

כמה עשרות קטרים מדגם G8 נבנו ברישיון על ידי Clyde Engineering באוסטרליה, כאשר חברת רכבות ויקטוריאניות רכשה בין השנים 1955 ל-1969 89 קטרים, הגרסאות המאוחרות יותר כוללות תא נהג משופר, מרכב ורדיאטור שעוצבו מחדש (ה- G8B) וכאלה שנבנו לאחר 1967 (ה- G18B) מצויד במנוע EMD 645 החדש יותר במקום ב־EMD 567 שהותקן בדגמי הקטרים המוקדמים יותר. הם סומנו כ־T class.

BHP רכש גם שני קטרי G8, שקיבלו סימון DE class, לשירות במסילות של המכרות של BHP באזור רכסי מידלבק, דרום אוסטרליה.BHP Orders Diesels for Iron Knob Line Railway Transportation November 1955 page 40 שני הקטרים האלה המשיכו לשרת גם ב־Cofin Bay Tramway מחוץ לפורט לינקולן.Locomotives The Recorder February 1969 page 7

 שירות בישראל 

במלחמת ששת הימים נלקח כשלל בסיני קטר יחיד מדגם G8 שהיה שייך לרכבת המצרית (מספר 3256), ברכבת ישראל הוא קיבל מספר 251. באוגוסט 2005 הקטר נמכר ביחד עם עוד 5 קטרים מדגמים האחרים לחברת NRE בארצות הברית.

 פרטים טכנים 
 נתון  ערךמשקל 70 טוןנפח מְכל דלק  2,840 ליטרמנוע  EMD 8-567, V8הספק מנוע  875 כ"ס

 קישורים חיצוניים 

 הערות שוליים 

קטגוריה:מלחמת ששת הימים
קטגוריה:קטרי דיזל של רכבת ישראל
קטגוריה:קטרי רכבת
קטגוריה:מצרים: רכבות